ການກໍ່ ຄວາມຮຸນແຮງ ຕໍ່ຊາວມຸສລິມ ຍັງດໍາເນີນຢູ່ຕໍ່ມາ ໃນມຽນມາ
ກຸ່ມປົກປ້ອງສິດທິມະນຸດທີ່ສຳຄັນກຸ່ມນຶ່ງກ່າວວ່າ ການກໍ່ຄວາມຮຸນແຮງຕໍ່ຊາວມຸສລິມທີ່ເປັນຊົນກຸ່ມນ້ອຍຂອງມຽນມາ ຍັງດຳເນີນຢູ່ຕໍ່ມາ 
ຢູ່ຕໍ່ມາ 6 ອາທິດຫລັງຈາກ ລັດຖະບານໄດ້ປະກາດພາວະສຸກເສີນ ຢູ່ທີ່ລັດ Rakhine ໃນພາກຕາເວັນຕົກ ຂອງປະເທດ ອົງການນິລະໂທດກຳສາກົນຫຼື Amnesty International ກ່າວວ່າ ກໍາລັງຮັກສາ ຄວາມປອດໄພຂອງລັດຖະບານ ແລະພວກຊົນເຜົ່າ Rakhine ທີ່ເປັນຊາວພຸດ ຍັງ ສືບຕໍ່ທຳການໂຈມຕີ ຮວມທັງ ການຂົ່ມຂືນ ການມ້າງເພເຮືອນຊານ ແລະການສັງ ຫານແບບຜິດກົດໝາຍ ຕໍ່ພວກຊົນເຜົ່າ Rohingyas ແລະພວກ ມຸສລິມຈຸອື່ນໆ ລັດຖະບານກ່າວວ່າ ຢ່າງໜ້ອຍ 78 ຄົນໄດ້ເສຍຊີວິດຢູ່ໃນເຂດດັ່ງກ່າວ ນັບຕັ້ງແຕ່ ທ້າຍເດືອນພຶດສະພາເປັນຕົ້ນມາ ເວລາເກີດຄວາມເຄັ່ງຕືງທີ່ມີມາເປັນເວລາຍາວນານ ລະຫວ່າງເຜົ່າ Rakhine ແລະເຜົ່າ Rohingyas ໄດ້ລະເບີດຂຶ້ນ ກາຍເປັນຄວາມ ຮຸນແຮງ ນັກຄົ້ນຄວ້າກ່ຽວກັບເລື່ອງມຽນມາ ຂອງອົງການນິລະໂທດກຳສາກົນ ທ່ານ Benjamine Zawacki ກ່າວວ່າ ການປະກາດພາວະສຸກເສີນ ທີ່ໄດ້ເລີ້ມໃນວັນທີ 10 ເດືອນມິຖຸນາ ໄດ້ເຮັດໃຫ້ການປະທະກັນທາງດ້ານສາສະໜາຫຼຸດລົງ ຢູ່ໃນບາງ ບ່ອນ ແຕ່ທ່ານໄດ້ກ່າວຕໍ່ ວີໂອເອ ວ່າ ມັນບໍ່ໄດ້ໃຫ້ການຄຸ້ມຄອງຕໍ່ຊາວມຸສລິມ ຈາກ ການລ່ວງລະເມີດທາງດ້ານສິດທິມະນຸດ ແຕ່ຢ່າງໃດເລີຍ